تورک هاوا یول‌لاری هنگ کنگ، مسکوا، ادیس آبابا، نیویورک و واشینگتن استثنا اولماقلا، بوتون اولوسلار آراسی اوچوش‌لاری مارس آیی نین 27-دن آوریلین 17-دک تاخیره سالیب.
تورک هاوا یول‌لاری‌نین باش مودیری بلال اکشی سوسیال مئدیا حسابیندان بئله بیر پای‌لاشیم ائدیب: "هنگ کن، مسکوا، ادیس ابابا، نیویورک و واشینگتن استثنا اولماقلا، بوتون اولوسلار آراسی اوچوش‌لاریمیزی مارس آیی نین 27-دن آوریلین 17-دک تاخیره سالیریق. یوکداشیما‌لاریمیز داوام ائده‌جک. ایچ سفرلریمیز آزالسا دا دایانمایا‌جاق".
